Document ID: /roh_data/filtered/Billingualer_Corpus_interleaved-de-rm.jsonl.gz/1847

This is a text translated from German to Rumantsch Grischun.
Meldungen von Findeltieren: Neuer Partner des Amtes für Lebensmittelsicherheit und Tiergesundheit

Das Amt für Lebensmittelsicherheit und Tiergesundheit arbeitet bei Meldungen von Findeltieren neu mit der Schweizerischen Tiermeldezentrale zusammen. Dies ermöglicht eine breite Suche nach vermissten Tieren über eine umfassende Datenbank.

Der Finder eines verlorenen Tieres ist gesetzlich verpflichtet, den Eigentümer über den Fund zu benachrichtigen und, wenn er ihn nicht kennt, den Fund bei einer vom Kanton bezeichneten Meldestelle anzuzeigen. Im Kanton Graubünden nehmen die Gemeinden solche Funde entgegen und leiten sie an das Amt für Lebensmittelsicherheit und Tiergesundheit (ALT) weiter, wobei natürlich auch direkte Meldungen an das ALT möglich sind. Nun hat das ALT mit der Schweizerischen Tiermeldezentrale (STMZ) einen Vertragspartner gefunden, welcher zur Registrierung von Tierfundmeldungen und vereinfachten Suche des Tierhalters seine Tiermeldedatenbank zur Verfügung stellt. Die Nutzung der STMZ Tiermeldedatenbank ermöglicht rund um die Uhr eine professionelle Verknüpfung von Vermisst- und Fundmeldungen innerhalb des ganzen Kantons wie auch der übrigen Schweiz. Meldungen von gefundenen Tieren werden sofort mit allen bestehenden Informationen über gesuchte Tiere in der Datenbank abgeglichen.

Meldung gefundener Tiere

Die Tiermeldestelle beim ALT ist während der normalen Schalterzeiten telefonisch erreichbar. Die STMZ kann jederzeit erreicht werden, 24 Stunden am Tag, an 365 Tagen im Jahr. In vier Sprachen (deutsch, französisch, italienisch, englisch) können rund um die Uhr Vermisst- und Fundmeldungen hinterlegt werden. Wer über einen Internetzugang verfügt, kann seine Fund- oder Vermisstmeldung jederzeit selbst direkt bei der STMZ (

www.stmz.ch

) oder über die Website des ALT (

www.alt.gr.ch

, Rubrik Findeltiere) erfassen.

Datenüberwachung und Datenbankpflege

Bei den nach vier Wochen noch offenen Meldungen sind rund 40 Prozent der vermissten Tiere in der Zwischenzeit von selbst nach Hause zurückgekehrt. Deshalb werden alle Personen, die eine noch ungeklärte Vermisst- oder Fundmeldung hinterlegt haben, nach vier Wochen vom STMZ telefonisch oder per E–Mail kontaktiert. Nur so ist ein aktueller Überblick über alle als vermisst gemeldeten und gefundenen Tiere möglich.

Tiermeldestellen für den Kanton Graubünden

Schweizerische Tiermeldezentrale, STMZ (365 Tage im Jahr / 24 Stunden am Tag)

Tier - Fundmeldung: Tel. 0848 357 358 (Normaltarif)

Tier - Vermisstmeldung: Tel. 0900 357 358 (SFr. 1.95/Min)

Oder alle Meldungen:

www.stmz.ch

(gratis)

Amt für Lebensmittelsicherheit und Tiergesundheit ALT (kantonale Meldestelle; Montag – Freitag, 08.00 – 12.00 und 14.00 – 17.00h )

Tier - Fundmeldung: Tel. 081 257 24 15 (Normaltarif)

Oder alle Meldungen:

www.alt.gr.ch

(Rubrik Dienstleistungen/Findeltiere, gratis)

Auskunftspersonen:

- Dr. Rolf Hanimann, Kantonstierarzt, Amt für Lebensmittelsicherheit und Tiergesundheit, Tel. 081 257 24 11

- Dr. Thomas Bürge, Fachstelle Tierschutz, Amt für Lebensmittelsicherheit und Tiergesundheit Tel. 081 257 24 02

Gremium: Amt für Lebensmittelsicherheit und Tiergesundheit

Quelle: dt Amt für Lebensmittelsicherheit und Tiergesundheit

27.09.2010
Annunzia d'animals chattads: Nov partenari da l'uffizi per la segirezza da victualias e per la sanadad d'animals

Concernent las annunzias d'animals chattads collavura l'uffizi per la segirezza da victualias e per la sanadad d'animals da nov cun la centrala svizra per animals sparids e chattads. Uschia è pussaivla ina tschertga extendida dals animals sparids cun agid d'ina banca da datas voluminusa.

Tgi che chatta in animal sparì, sto communitgar quai a la proprietaria u al proprietari da l'animal; sch'ins n'enconuscha betg la proprietaria u il proprietari, ston ins annunziar l'animal chattà ad in post d'annunzia designà dal chantun. En il chantun Grischun pon talas annunzias vegnir drizzadas a las vischnancas, che las transmettan a l'uffizi per la segirezza da victualias e per la sanadad d'animals (USVA). Igl è dentant er pussaivel d'annunziar in animal chattà directamain al USVA. Cun la centrala svizra per animals sparids e chattads (STMZ) ha il USVA chattà ussa ina part contrahenta che metta a disposiziun sia banca da datas per la registraziun d'animals chattads e per la tschertga simplifitgada da las possessuras u dals possessurs dals animals. Tras l'utilisaziun da la banca da datas d'animals chattads da la STMZ èsi pussaivel da colliar di e notg en moda professiunala las annunzias d'animals sparids e chattads entaifer l'entir chantun sco er en il rest da la Svizra. Las annunzias d'animals chattads vegnan cumparegliadas immediatamain cun tut las infurmaziuns davart animals tschertgads ch'èn avant maun en la banca da datas.

Annunzia d'animals chattads

Il post d'annunzia dal USVA è cuntanschibel per telefon durant las uras da spurtegl usitadas. La STMZ è cuntanschibla da tut temp, durant 24 uras a di e durant 365 dis ad onn. En quatter linguas (tudestg, franzos, talian ed englais) pon vegnir annunziads di e notg animals sparids e chattads. Sur l'internet pon ins er endatar da tut temp sez l'annunzia d'in animal chattà u sparì, e quai directamain tar la STMZ (

www.stmz.ch

) ubain sur la pagina d'internet dal USVA (

www.alt.gr.ch

, rubricas "Dienstleistungen", "Findeltiere").

Surveglianza da las datas e tgira da la banca da datas

Da las annunzias ch'èn anc avertas suenter quatter emnas, èn circa 40 pertschient dals animals sparids turnads a chasa da sasez en il fratemp. Tut tgi che ha annunzià in animal sparì u chattà vegn perquai contactà suenter quatter emnas da la STMZ per telefon u per e-mail, sch'il cas n'è betg anc sclerì. Mo uschia èsi pussaivel da mantegnair ina survista actuala da tut ils animals ch'èn vegnids annunziads sco sparids u sco chattads.

Posts d'annunzia per il chantun Grischun

Centrala svizra per animals sparids e chattads, STMZ (365 dis ad onn / 24 uras a di)

Annunzia d'animals chattads: tel. 0848 357 358 (tariffa normala)

Annunzia d'animals sparids: tel. 0900 357 358 (CHF 1.95/min.)

Ubain tut las annunzias:

www.stmz.ch

(gratuit)

Uffizi per la segirezza da victualias e per la sanadad d'animals (USVA)

(post d'annunzia chantunal; glindesdi – venderdi, 08.00 – 12.00 e 14.00 – 17.00)

Annunzia d'animals chattads: tel. 081 257 24 15 (tariffa normala)

Ubain tut las annunzias:

www.alt.gr.ch

(rubricas "Dienstleistungen", "Findeltiere"; gratuit)

Infurmaziuns:

- Rolf Hanimann, veterinari chantunal, uffizi per la segirezza da victualias e per la sanadad d'animals, tel. 081 257 24 11

- dr. Thomas Bürge, post spezialisà per la protecziun dals animals, uffizi per la segirezza da victualias e per la sanadad d'animals, tel. 081 257 24 02

Gremi: uffizi per la segirezza da victualias e per la sanadad d'animals

Funtauna: rg uffizi per la segirezza da victualias e per la sanadad d'animals

27.09.2010